মহাৰাষ্ট্ৰৰ প্রাক্তন গৃহমন্ত্রী অনিল দেশমুখ।
ED arrests former Maharashtra home minister বিত্তীয় কেলেংকাৰীৰ অভিযোগত মহাৰাষ্ট্ৰৰ প্ৰাক্তন গৃহমন্ত্ৰী অনিল দেশমুখক এনফ'ৰ্ছমেন্ট ডাইৰেক্টৰেট (ইডি)য়ে গ্ৰেপ্তাৰ কৰিছে। নিশাই দেশমুখক গ্ৰেপ্তাৰ কৰা হয়।
এনচিপিৰ নেতাগৰাকীক সোমবাৰে মুম্বাইৰ ইডিৰ কাৰ্যালয়লৈ তলব কৰা হৈছিল। তাত ইডিৰ বিষয়াসকলে প্ৰায় ১২ ঘন্টা জেৰা কৰাৰ পাছত দেশমুখক গ্ৰেপ্তাৰ কৰে।
দেশমুখৰ বিৰুদ্ধে অবৈধ ধনৰ লেনদেন কৰাৰ লগতে মুম্বাইৰ শীৰ্ষ আৰক্ষী বিষয়াৰ জৰিয়তে ধন আদায় কৰাৰ অভিযোগ আছে।
উক্ত অভিযোগসমূহক লৈ বিতৰ্কৰ সূত্ৰপাত হোৱাৰ পাছতে চলিত বছৰতে দেশমুখে মহাৰাষ্ট্ৰ চৰকাৰৰ মন্ত্ৰিত্বৰ পদ ত্যাগ কৰে।
তেওঁৰ বিৰুদ্ধে তদন্ত আৰম্ভ হোৱাৰ পাছত জেৰাৰ বাবে ইডিৰ চমন এৰাই চলিবলৈ উচ্চ ন্যায়ালয়ৰ দ্বাৰস্থও হৈছিল দেশমুখ। কিন্তু শুকুৰবাৰে আদালতে তেওঁৰ আবেদন খাৰিজ কৰে।
বৰ্তমান ৭১ বছৰীয়া নেতাগৰাকীয়ে আৰক্ষীৰ জৰিয়তে ধন আদায়ৰ অভিযোগ অস্বীকাৰ কৰি আহিছে যদিও শেষ ৰক্ষা নহ'ল।
আৰক্ষীৰ এগৰাকী প্ৰাক্তন শীৰ্ষ বিষয়া পৰমবীৰ সিঙে অভিযোগ কৰিছিল যে আৰক্ষীক ব্যৱহাৰ কৰি দেশমুখে প্ৰতি মাহে ১০০ কোটি টকা সংগ্ৰহ কৰিছিল। মহাৰাষ্ট্ৰৰ মুখ্যমন্ত্ৰী উদ্ধৱ ঠাকৰেকো পত্ৰ দিছিল আৰক্ষী বিষয়াগৰাকীয়ে।
Covid Update ৰাজ্যত নতুনকৈ কিমানজন আক্ৰান্ত হ'ল কোভিডত? কিমানে প্ৰাণ হেৰুৱালে মাৰাত্মক ভাইৰাছত?
অসমৰ সন্তানেই নহয় বৰাকক অসমৰ পৰা পৃথক কৰিব খোজা স্বয়ম্ভু বাঙালী নেতা প্ৰদীপ দত্ত ৰয়!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
